ྒྱན་དང༌།
འདུལ་མཛོད་དབུ་ཕར་སོགས་ཀྱི་བཤད་པ་ལ་གཙོ་བོར་མཛད་པ་གསར་མའི་ཆོས་སྡེ་
དཔུང་ཆེ་བ་རྣམས་ཀྱིས་མཛད་འགྲོ། རང་རེ་སྒྲུབ་བརྒྱུད་ཀྱི་མིང་འཛིན་པ་རྣམས་ཀྱིས་
རྫོགས་པ་ཆེན་པོའི་ལྟ་སྒོམ་ཤིན་ཏུའང་གཞན་ལས་ཁྱད་པར་འཕགས་ཤིང་ རྙེད་པར་
དཀའ་བ་ཤེས་ནས་ནོར་བུ་རྙེད་དུས་འཆིང་བུ་ལ་རེ་བ་མི་འཚལ་བས་ལམ་འཁྲུལ་མེད་
སྒོམ་ནས་འབྲས་བུ་འཁྲུལ་མེད་ཐོབ་པར་བྱ་བ་དེ་ཡིན་པས་རང་སྐལ་རང་གིས་ལེན་པ་
ལེགས་ཞེས་ཀུན་བཟང་ཐུགས་ཀྱི་བསྟན་པ་ལ་རྩིས་ཆེ་བར་མཛད། ངེས་པར་བརྒྱུད་པ་
འདི་ལ་རྩ་བ་བཞི་སོགས་ཀྱི་སྲུང་སྡོམ་ལ་རྩིས་ཡང་ཆེ་བས་བསྟན་པའི་ རྩ་བ་བརླིངས།
རྒྱུ་འབྲས་སྤང་ལེན་ལ་འཛེམ་བག་ཆེ་བས་རྣམ་ཐར་གཙང༌། ཐེག་ཆེན་སེམས་བསྐྱེད་ལ་
བློ་འབྱངས་བས་གཞན་ཕན་ལྷག་པར་ཆེ། རབ་ཏུ་བྱུང་ནས་སྤང་ཀློག་མ་བྱས་པར་ལེ་ལོ་
ཅན་ལ་བུ་ལོན་དུ་འགྱུར་བ་དང༌། དགེ་འདུན་རྣམས་རྟེན་བཟང་ཆུད་མི་ཟ་བའི་ཕྱིར་སྒྲུབ་
སྡེར་ཞུགས་སོ་ཅོག་ནས་རྫོ་གས་ཆེན་སྔོན་འགྲོ་ནས་ཐོད་རྒལ་བར་དང༌། རླུང་ཁྲིད་སོགས་
རྫོགས་རིམ་རྣམས་མ་སྦྱོངས་མི་ཆོག་པའི་ཁྲིམས་དང༌། བསྙེན་སོགས་མ་བྱས་སྔགས་ཀྱི་
ལས་ལ་འཇུག་ན་སྦོམ་ལྟུང་དང་རྡོ་རྗེ་ཐེག་པ་བོན་གྱེར་གྱ་ཚོམ་སྤང་ཕྱིར་བླ་མ་སྐུ་གསུམ་
སྒྲུབ་པ་དང༌། མཚམས་ཁང་ལོ་གསུམ་དུ་བཀའ་གཏེར་རྩ་གསུམ་གལ་ཆེ་ཤོས་རྣམས་ཀྱི་
བསྙེན་སྒྲུབ་དང་སོ་སོའི་ཁྲིད་རིམ་ཞར་ལ་སྦྱོང་བ་རི་ཆོས་མཚམས་ཀྱི་ཞལ་གདམས་ཀྱི་
འགྲོས་ལྟར་སྦྱོང་བ་དང༌། ལྟ་སྒོམ་ཉམས་མྱོང་བཟང་བ་མ་གཏོགས་སློབ་དཔོན་གྱི་བྱ་བ་
བྱེད་མི་ཆོག་པ་དང༌། དགུན་དཔྱིད་དབྱར་གྱི་སྤྱི་མཚམས་ཀྱིས་དགེ་སྦྱོར་བཅའ་ཁྲིམས་
ཚུགས་པ་སོགས་ཕྱག་སྲོལ་བཟང༌། ཁྱད་པར་ཕྱག་རྫོ་གས་ཀྱི་ཉམས་ལེན་ལ་བརྩོན་འགྲུས་
གཞན་ལས་དོན་གཉེར་ཆེ་བ་སོགས་ངེས་པར་ངོ་མཚར་བའི་ ཁྱད་ཆོས་ལྟ་བུར་སྣང་བ་

དཔལ་ཡུལ་ཆོས་འབྱུང་གདན་རབས་བླ་མ་རིམ་བྱོན་གྱི་རྣམ་ཐར་ཡིད་བཞིན་ནོར་བུའི་ཕྲེང་བ།
ཀུན་གྱི་སྤྱོད་ཡུལ་དུ་གྱུར་པ་དང༌། ཆོས་བཞིན་སྤྱོད་པའི་རྣམ་ཐར་བཟང་པོས་ལྷ་དང་བཅས་
པའི་ཡིད་བརྒྱུད་བསྐུལ་བས་སློབ་ཚོགས་ཀྱང་པདྨའི་མཚོ་ལ་ངང་པ་བཞིན་འདུས་ཤིང་
ཆོས་བརྒྱུད་ཡར་ངོའི་ཟླ་བ་དང་དབྱར་གྱི་གང་གའི་རྒྱུན་བཞིན་འཕེལ་བ་ཡིན་ནོ། །ཞེས་
པ་རིག་འཛིན་འཇིགས་མེད་རང་གྲོལ་གྱི་མཛད་པའི་ཆོས་འབྱུང་ཕྱག་བྲིས་དངོས་ལས་
ཁོལ་ཕྱུང་དུ་ཞལ་བཤུས་པའོ། །
རྗེ་ཀརྨ་འགྱུར་མེད་ཀྱིས་དབོན་སྤྲུལ་རིག་འཛིན་འཇིགས་མེད་རང་གྲོལ་དང༌། རྒྱ་
སྤྲུལ་རིན་པོ་ཆེ་པདྨ་མདོ་སྔགས་བསྟན་འཛིན་གཉིས་སྐུ་བདག་ཁྲི་འདོན་སོགས་མཛད་པ་
ཡིིན་ཏེ། སྔ་མ་ནི་རྫ་ཆུ་ཁར་འགོ་ཚ་ཉེ་སར་ཝ་ཤུལ་རིགས་ལས་རབ་ཡིད་ལྕགས་འབྲུག་
ལ་འཁྲུངས། པདྨ་ཉིན་བྱེད་དབང་པོ་ལས་བསྙེན་པར་རྫོགས་པའི་མཚན་ཀརྨ་བསྟན་
འཛིན་ཆོས་ཀྱི་རྒྱལ་པོ་ཡིན། རྗེ་ཀརྨ་འགྱུར་མེད་ཉིད་དང༌། རྫ་ཁྲ་མ་བླ་མ་རྒྱལ་བའི་མྱུ་གུ།
ཀཿཐོག་ འགྱུར་ མེད་ ཚེ་ དབང་ མཆོག་ གྲུབ་ སོགས་ ལས་ གསན་ བསམ་ རྒྱ་ ཆེར་ དང་
གདམས་ངག་རྫོགས་པར་མཛད། སྐུ་ཚེ་སྟོད་ལ་དཔལ་ཡུལ་བསྟན་པའི་ཁུར་འཛིན་ཅིང་
བར་སྐབས་རྨུགས་སངས་ཟླ་གམ་དབང་ཕུག་ཏུ་སྒྲུབ་པ་ཡུན་རིང་མཛད་སྐབས་བྲག་ལ་
ཆུ་བརྡོལ་བ་སོགས་ཀྱང་མཛད། སྨར་བྲག་གཙང་གཤིས་རྡོ་རྗེ་གྲོ་ལོད་སོགས་ཕྱོགས་
དེ་དུས་
ངེས་མེད་དུ་བྱོན་ནས་ཕྱག་རྫོགས་ཟབ་ཁྲིད་ཀྱིས་འགྲོ་དོན་དཔག་མེད་བསྐྱོངས།
ཕྱོགས་འདིར་སེམས་ཁྲིད་སོགས་ལ་རེ་བ་བྱེད་ཚད་འདི་ལ་གཏུག་པ་ཞིག་བྱུང༌། ཕྱིས་
ནས་རྨུགས་སངས་སུ་བཞུགས། མི་འགྱུར་རྡོ་རྗེའི་སྐུ་གདུང་ལ་ཉམས་གསོས་ཐེང་གཉིས་
དང་གནས་འདི་སྔོན་གྱི་གདན་ས་རྙིང་པ་ཁྱད་པར་ཅན་དུ་གྱུར་པ་ལ་དགོངས་ནས་གཙུག་
ལག་གསར་བཞེངས་ སོགས་བསྟན་པ་ འཛིན་སྐྱོངས་སྤེལ་བའི་ ཕྲིན་ ལས་ ཀྱིས་འཕེལ་
རྒྱས་སུ་མཛད། འདི་ཡིས་སྐྱེ་ཕྲེང་ཞལ་གསུང༌།
ཨོཾ་སྭསྟི། བསྟན་པ་རིན་ཆེན་འབྱུང་གནས་སྟོན་པའི་དབང༌། །མཉམ་མེད་གྲུབ་
ོ ༣

གངས་ཅན་རིག་བཅུད་ལས།
རག་མགོ་སྤྲུལ་སྐུའི་གསུང་འབུམ། ༼ཝཾ༽
པའི་སྤྱི་མྱེས་ས་ར་ཧ། །པདྨས་བྱིན་རླབས་རྡོ་རྗེ་བདུད་འཇོམ་དང༌། །གཡུ་སྒྲ་སྙིང་པོ་རྫོགས་
ཆེན་བསྟན་པ་སྐྱོངས། །སྙིགས་དུས་པདྨ་མཁྱེན་བརྩེ་པདྨ་རིན། །ད་ལྟ་འཁོར་ལོའི་མགོན་
གཟུགས་བླ་མ་ཉིད། །རྣམ་ཀུན་སྙིང་ནས་གསོལ་བཏབ་བྱིན་རླབས་ཀྱིས། །འདི་ཕྱི་ཀུན་ཏུ་
དོན་གཉིས་ལྷུན་གྲུབ་ཅིང༌། །བར་ཆད་ཀུན་སེལ་ལམ་སྣ་འདྲེན་པར་ཤོག །མཐར་ཐུག་རྡོ་
རྗེ་འཆང་གི་ངོ་བོ་རུ། །ཀུན་བཟང་གདོད་མ་ཉིད་དང་དབྱེར་མེད་པས། །བྱང་ཆུབ་སྤྱོད་པས་
འགྲོ་རྣམས་འདྲེན་པར་ཤོག །
ཅེས་པའང་རག་དགོན་བླ་མའི་འདོད་བཞེད་དུ་འཇིགས་མེད་རང་གྲོལ་རང་ཉིད་ཀྱིས་སྨྲས་པ་དགེ །ཞེས་པ་
ལྟར་རོ། །ལུང་བསྟན་དང་ཚེ་ཚད་གནང་བ་རྣམས་ཀྱང་འཕོ་འཆུག་མེད་པ་དང༌། གཟུགས་
ཅན་གཟུགས་མེད་ཀྱི་གདུལ་བྱ་འདུལ་བའི་གྲུབ་པའི་དབང་ཕྱུག་ཞིག་གོ། །འདིས་སྤྱོད་
འཇུག་དང༌། བྱམས་ཆོས། མངོན་པ་མཛོད། སྙན་ངག །གསོ་རིགས་སོགས་གསན་སྦྱོང་
དང་འཆད་ཉན་ཅི་རིགས་མཛད་པ་སྟེ། འདི་ལས་བརྒྱུད་པའི་བྱམས་ཆོས་དང་སྤྱོད་འཇུག །
མཛོད་ཀྱི་ཁྲིད་ལུང་རྒྱུན་ད་ལྟའང་འདུག་སྡོམ་གསུམ་བསྟན་པའི་སྒྲོན་མེ་ལ་མཆན་འགྲེལ་
མཛད་པ་དང༌། གཞི་བདག་མང་པོས་དངོས་གཟུགས་བསྟན་པའི་བསང་ཡིག་འགའ་དང༌།
ཞལ་གདམ་སོགས་དོན་བཟང་ཞིང་ཚིག་བརྗིད་པ་ཡོད། རྒྱ་སྤྲུལ་རིན་པོ་ཆེ་པདྨ་མདོ་
སྔགས་བསྟན་འཛིན་ངེས་གསང་ཆོས་ཀྱི་སྣང་བ་ནི། ཚ་ཁོ་རྒྱ་ཁ་ཞེས་ཁྲི་འདུ་ཉེ་བར་
གོང་མའི་བློན་ཆེན་ཞིག་གི་རིགས་ལས་རབ་ཡིད་ལྕགས་སྟག་ལ་འཁྲུངས། རྗེ་ཀརྨ་འགྱུར་
མེད་ལས་རང་ལུགས་ཀྱི་སྨིན་གྲོལ་་རྫོགས་པར་གསན། པདྨ་ཉིན་བྱེད་ལས་བསྙེན་པར་
རྫོགས། འཇམ་མགོན་ཡོན་ཏན་རྒྱ་མཚོ་ལས་རིག་གནས་ཕལ་མོ་ཆེ་དང་བཀའ་གཏེར་
སྨིན་གྲོལ་མང་པོ། རྫོགས་ཆེན་རྡོ་རྗེ་རབ་བརྟན་སོགས་ལས་མདོ་སྔགས་ཀྱི་གཞུང་
ཤིན་ཏུ་མང་བ། གོང་མའི་བླ་མཆན་བླ་མ་ཡེ་ཤེས་དཔལ་འབྱོར་ལས་བཀའ་འགྱུར་རིན་
པོ་ཆེ། འཇམ་དབྱངས་མཁྱེན་བརྩེའི་དབང་པོ་སོགས་ལས་ཆོས་བཀའ་བསམ་གྱིས་མི་
24

དཔལ་ཡུལ་ཆོས་འབྱུང་ དན་རབས་བླ་མ་རིམ་བྱོན་གྱི་རྣམ་ཐར་ཡིད་བཞིན་ནོར་བུའི་ཕྲེང་བ།
ཁྱབ་པ་གསན། དཔལ་ཡུལ་དུ་སྔོན་ཆད་མདོ་སྒྱུ་སེམས་གསུམ་སོགས་ཀྱི་དབང་ལུང་འཆད་
སྤེལ་དང༌། བསྙེན་སྒྲུབ་ཉམས་ལེན་གྱི་རྒྱུན་བཟང་བར་ཡོད་ཀྱང་སྤྲོས་བཅས་སྒྲུབ་མཆོད་
·
སོགས་ཀྱི་རྒྱུན་ཆེར་མེད་པས། འདི་དུས་རྟེན་གསུམ་གསར་བཞེངས་ཚད་མེད་པ་དང༌། སྔ་
འགྱུར་བཀའ་མའི་ཆོས་སྡེ་རྒྱུན་བཞུགས་སོ་འཚལ་དཀྱིལ་འཁོར་སུམ་ཅུ་ཙམ་ཕྱིས་འདིར་
ཚང་མ་ནི་རྙིང་དགོན་གང་དུའང་མ་ཚུགས་པའི་སྒྲུབ་མཆོད་ཚང་བར་འཛུགས་པ་སོགས་
འཁོར་ལོ་གསུམ་གྱི་མཛད་པ་རྒྱ་ཆེ། གསེར་དངུལ་སོགས་ཕྱག་རྫས་སྣོད་དུ་བཅུག་པ་
དངོས་སུ་མང་དུ་འཕེལ་བ་དང༌། འཕགས་མཆོག་ཐུགས་རྗེ་ཆེན་པོས་རྗེས་སུ་བཟུང་ཤིང་
རྨི་ལམ་སྤྲུལ་སྒྱུར་དང་འབྲེལ་རི་བོ་གྲུ་འཛིན་སོགས་དག་ཞིང་རྣམས་སུ་ཕེབས་པ་དང་
ཁྱད་པར་ཟང་མདོག་དཔལ་རིར་བྱོན་པས་གཙོ་བོ་གུ་རུ་རིན་པོ་ཆེ་ཉིད་རྗེ་ཀརྨ་འགྱུར་
མེད་ཀྱི་རྣམ་པར་མཇལ་བ་དང༌། སྐུ་ཚེ་བདུན་ན་མངོན་སངས་རྒྱས་པའི་ལུང་བསྟན་བརྙེས་
པ་སྟེ་འཇམ་མགོན་ཡོན་ཏན་རྒྱ་མཚོས། སྐྱེ་བ་བདུན་ནས་བྱང་ཆུབ་ལུང་བསྟན་ཐོབ། ཀུན་
བཟང་བསྟན་འཛིན་ཞབས་ལ་གསོལ་བ་འདེབས། ཞེས་གསུངས་པ་ལྟར་དང༌། དམ་ཅན་
རྣམས་བྲན་བཞིན་བྱེད་པ་སོགས་རྣམ་ཐར་དཔག་བཀའ་འཇའ་ལུས་པ་པདྨ་བདུད་འདུལ་
དང་། གསང་སྔགས་གླིང་པའི་ལུང་བསྟན་རྣམས་སུ་གསལ་བར་ཡོད། རྗེ་རིག་འཛིན་ཀུན་
བཟང་ཤེས་རབ་ཀྱི་རྣམ་འཕྲུལ་ཞལ་གྱིས་བཞེས། ཀུན་མཁྱེན་རོང་ཟོམ་པ་ཆེན་པོ་དང༌།
ས་སྐྱ་དབང་སྡུད་སྙིང་པོ་སོགས་ཀྱི་སྐྱེ་བར་གསུངས་པས། ཀུན་བཟང་ཤེས་རབ་ཀྱི་དེ་མ་
ཐག་པའི་སྤྲུལ་པ་དཔལ་ལྡན་ཆོས་སྐྱོང་དང༌། དེའི་སྤྲུལ་དབང་སྡུད་སྙིང་པོ། དེ་ནས་འདི་
ཉིད་རྣམས་ལོ་ཚོགས་ཀྱང་འགྲིགས་པར་སྣང༌། ཕྱིས་ནས་དར་ཐང་བཤད་སྒྲུབ་དར་རྒྱས་
གླིང་སོགས་གསར་འདེབས་དང༌། གཞུང་བཤད་དང་སྨིན་གྲོལ་གྱི་ཕྲིན་ལས་སྐྱོངས་ཚུལ་
རྣམ་ཐར་ཟུར་གསལ་ལྟར་རོ། །
དེ་ནས་མཆོག་གི་སྤྲུལ་སྐུ་ཨོ་རྒྱན་མདོ་སྔགས་ཆོས་ཀྱི་ཉི་མ་ཕྱོགས་ལས་རྣམ་པ
་པར་
こう

གངས་ཅན་རིག་བཅུད་ལས།
རག་མགོ་སྤྲུལ་སྐུའི་གསུང་འབུམ། ༼ཝཾ༽
རྒྱལ་བའི་སྡེ་དཔལ་བཟང་པོ་ནི་སྡེ་དགེ་ཨ་ལོ་དིལ་འགོར་ཀུན་མཁྱེན་སི་ཏུ་སོགས་དམ་
པ་མང་པོ་བྱོན་པའི་རིགས་ལས་རབ་ཡིད་ཤིང་སྟག་ལ་འཁྲུངས། རྗེ་པདྨ་མདོ་སྔགས་བསྟན་
འཛིན་ལས་བསྙེན་པར་རྫོགས། བཀའ་བརྒྱད་དགོངས་འདུས་བྱང་གཏེར་མཛོད་བདུན་སྙིང་
ཐིག་ཡ་བཞི། གནམ་ཆོས། རཏ་གླིང༌། བདུད་འདུལ། འཇའ་ཚོན། ཆོས་དབང་སོགས་
གཏེར་ཆོས་ཕལ་མོ་ཆེ་དང༌། མདོ་དབང་ཟུར་དང་ཀླན་གྱི་བཀའ་སྲོལ་གཉིས་སོགས་
བཀའ་མའི་ཆོས་སྐོར་བཞུགས་སོ་འཚལ། པུ་ཏོ་བའི་དཔེ་ཆོས་སོགས་བཀའ་གདམ་ཆོས་
གསེར་ཐར་
སྐོར་སོགས་དབང་ལུང་མཐའ་ཡས་པ་ཕལ་ཆེར་ཚར་བཞི་ལྔ་གསན་པ་མང་།
ཝ་ཤུལ་བླ་མ་བསོད་ནམས་རྣམ་རྒྱལ་ལས་སྡོམ་གསུམ་རྣམ་ངེས། སྤྱོད་འཇུག །མངོན་པ་
མཛོད། མདོ་རྒྱན་སོགས་གཞུང་བཤད་མང་པོ་དང༌། ཁང་ནང་བཀྲ་ཤིས་ཕུན་ཚོགས་
ལས་དཀར་རྩིས། རྫོགས་ཆེན་རྡོ་རྗེ་རབ་བརྟན་ལས་རྒྱུད་གསང་སྙིང་འགྲེལ་པ་དགོང་
རྒྱན་ཞལ་ལུང་གཉིས་གསན། མཆོག་གླིང་དང་ཀརྨ་བཅུ་བཞི་པ། རྫོགས་ཆེན་བཞི་པ་
རྣམས་ལས་དབང་བཀའ་ཅི་རིགས། འཇམ་དབྱངས་མཁྱེན་བརྩེའི་དབང་པོ་ལས་བྱང་སྡོམ་
སྲོལ་གཉིས་མཁྱེན་བརྩེ་སྤྲོད་དགུ །སེམས་སྡེ་ཉང་ལུགས་དང་རྡོ་རྗེ་ཟམ་པ། སྨིན་གླིང༌།
མཆོག་གླིང་ཉིད་ཀྱི་གཏེར་གསར་སྐོར་སོགས་མང་པོ་དང༌། འཇམ་མགོན་ཡོན་ཏན་རྒྱ་
མཚོ་ལས་རིན་ཆེན་གཏེར་མཛོད། དགོང་པ་ཟང་ཐལ། དགོངས་འདུས་སྒྲུབ་དབང་ལ་
སོགས་པ་དང༌། ལྷ་སྤྲུལ་པདྨ་གར་དབང་བསྟན་འཛིན་ལས་འཇའ་ཚོན་ཆོས་སྐོར། གྲུབ་
བརྙེས་སྣ་ཚོགས་རང་གྲོལ་ལས་བླ་མ་ཡང་ཏིག །དགོངས་པ་ཟང་ཐལ་ཐེང་གཉིས་སོགས་
དང༌། དཔལ་སྤུངས་བླ་མ་བཀྲ་འཕེལ་ལས་བཀའ་འགྱུར་ལུང་དང་བཀའ་བརྒྱུད་སྔགས་
མཛོད་གསན་པ་སོགས་དང་། བླ་མ་ཤེར་བཟང་ལས་སྙིང་ཏིག་ཡ་བཞི། བླ་མ་སྟོབས་
ལྡན་ལས་ལྟ་བ་ཀློང་ཡངས་གཏེར་སྟོན་རིན་གླིང་ལས་རང་གཏེར་ཐུགས་སྒྲུབ་སོགས་
གསན་པ་བཅས། གསར་རྙིང་གཏེར་གསུམ་གྱི་ཆོས་བཀའ་གསན་པ་རག་རིམ་ལས་སྨོས་

དཔལ་ཡུལ་ཆོས་འབྱུང་གདན་རབས་བླ་མ་རིམ་བྱོན་གྱི་རྣམ་ཐར་ཡིད་བཞིན་ནོར་བུའི་ཕྲེང་བ།
མི་ལང་སྟེ་གསན་བསམ་མཛད་པ་མཐའ་ཡས། ཐུབ་ཆེན་གནས་བཅུའི་ལྷ་ཁང་། བཀའ་
མའི་ཆོས་སྐོར་ཡོངས་རྫོགས་སྤར་དུ་བཀོད་པ། སྐུ་གཟུགས། ཞལ་ཐང༌། གསུང་རབས།
མཆོད་རྟེན་སོགས་རྟེན་བཞེངས་རྒྱ་ཆེ། ལོ་བསྟར་བཀའ་དགོངས་རཏྣའི་ཐུགས་སྒྲུབ་གསང་
འདུས་རྣམས་སྒྲུབ་ཆེན་རེས་འཁོར་དང་། བཀའ་མའི་སྒྲུབ་མཆོད་ཁག་སུམ་ཅུ་སོགས་དུས་
མཆོད་རྣམ་མང་མི་ཉམས་པར་བསྐྱོང་བ་དང༌། སྨན་སྒྲུབ། ཕུར་སྒྲུབ། བུམ་སྒྲུབ་སོགས་
གསར་འཕར་མང་པོ་སོགས་ཕྱག་རྫས་ཕྲ་མོ་ཚུན་ཚོགས་གསོགས་སུ་སྨིན་པར་མཛད།
དབང་ཆོས་གང་གསན་ཕལ་ཆེར་ཚར་མང་འཆད་པ་དང༌། དུས་མཆོད་ཆོས་ལུང་སོགས་
ཀྱི་སྐབས་སོགས་ལས་སྐུ་ཚེ་བཅད་རྒྱར་བཞུགས་པ་སོགས་འཁོར་ལོ་གསུམ་གྱི་མཛད་པ་
ཁོ་ནས་དུས་འདའ། རྗེ་སྣ་ཚོགས་རང་གྲོལ་གྱིས་རྫོགས་ཆེན་ཚད་ཕེབས་ཀྱི་རྟོགས་པ་
བརྙེས་འདུག་ཚུལ་གྱིས་བསྔགས་པ་མཛད་ལ། རྡོ་ལ་ཞབས་རྗེས་བཞགས་པ་དང་། གཞན་
སེམས་མཁྱེན་པ་དང༌། བུམ་སྒྲུབ་ཀྱི་རིལ་བུ་རི་ཀླུང་རྣམས་སུ་འཕུར་བ་ཀུན་གྱིས་མཐོང་
བ་དང༌། གཞན་ཡང་སྒྲུབ་རྫས་ཐོད་ཆང་འཕྱུར་བ། སྨན་དྲི་བཟང་པོས་སྒྲུབ་ཁང་དང་ཆོས་
སྡེ་ཁྱབ་པ་སོགས་ངོ་མཚར་བའི་རྟགས་མཚན་མང་པོ་སྟོན་པར་མཛད། རིན་གླིང་ལུང་
བསྟན་ལས་ཤུད་བུ་དཔལ་སེང་སྤྲུལ་པར་གསུངས། གཟི་སྤྲུལ་འཇམ་དབྱངས་ཤེས་རབ་
ཆོས་ཀྱི་སྣང་བ་ནི་ཀརྨ་ལྷ་དབང་གི་སྤྲུལ་པ་སྟེ། རྒྱལ་རོང་གཟི་འགགས་སུ་འཁྲུངས།
གསན་སྦྱང་ཕལ་ཆེར་སྔ་མ་དང་ལྷན་ཅིག་ཡིན་ལ་མདོ་སྔགས་རིག་གནས་དང་བཅས་
པར་མཁས་པ་ཆེན་པོའི་མཚན་གྱི་ཅོད་པན་དཔྱངས། ལུང་དང་རྟོགས་པའི་ཡོན་ཏན་བསམ་
གྱིས་མི་ཁྱབ། སྤྲུལ་པའི་རྣམ་རོལ་ཐོས་བསམ་སྒོམ་པའི་ཡོན་ཏན་དཀར་ཕྱོགས་ཀྱི་ཟླ་བ་
ཚེས་པའི་ངང་ཚུལ་ཅན་འཚོ་ཞིང་བཞེས་པ་ཉིད་དོ། །
གོ་འཇོ་རག་སྤྲུལ་ཐུབ་བསྟན་བཤད་སྒྲུབ་རྒྱ་མཚོས་མཛད་པ་ལགས།། །།
די

གངས་ཅན་རིག་བཅུད་ལས། རག་མགོ་སྤྲུལ་སྐུའི་གསུང་འབུམ། ༼ཝཾ༽